**ΠΑΝΑΤΤΙΚΗ ΕΠΙΤΡΟΠΗ ΣΥΜΒΑΣΙΟΥΧΩΝ**

ΑΘΗΝΑ 30-6-2018

ΑΝΑΚΟΙΝΩΣΗ

ΟΛΕΣ ΚΑΙ ΟΛΟΙ ΣΤΗΣΤΑΣΗ ΕΡΓΑΣΙΑΣ ΠΟΥ ΚΗΡΥΞΕ ΤΟ ΣΥΝΔΙΚΑΤΟ ΟΤΑ ΑΤΤΙΚΗΣΤΗ ΤΡΙΤΗ ΣΤΙΣ 3

ΤΟΥ ΙΟΥΛΗ ΑΠΟ ΤΙΣ 12:00 ΤΟ ΜΕΣΗΜΕΡΙ ΜΕΧΡΙ ΤΟ ΤΕΛΟΣ ΤΗΣ ΒΑΡΔΙΑΣ ΚΑΙ ΜΑΖΙΚΗ ΣΥΜΜΕΤΟΧΗ ΣΤΗ ΣΥΓΚΕΝΤΡΩΣΗ

ΣΤΙΣ 12:30ΜΡΟΣΤΑ ΣΤΟ ΥΠΟΥΡΓΕΙΟ ΕΣΩΤΕΡΙΚΩΝ

Συνάδελφοι συμβασιούχοι και με οποιαδήποτε μορφή ελαστικής εργασίας ξαναβγαίνουμε στο δρόμο του αγώνα και της διεκδίκησης.Η κυβέρνηση εξακολουθεί να μας κοροϊδεύει. Καθημερινά επιβεβαιωνόμαστε ότι το μεγαλύτερο μέρος των συναδέλφων συμβασιούχων πετιόμαστε στην ανεργία. Είναι γελασμένοι αν νομίζουν ότι ξεμπερδέψανε μαζί μας. Δεν είμαστε ανακυκλώσιμα υλικά και τώρα που ήρθαν οι συνάδελφοι μέσα από τη 3Κ εμείς θα πρέπει να περάσουμε στην ανεργία.Κανένας και για κανέναν λόγο δεν θα παίξει με την αξιοπρέπεια τη δική μας και των οικογενειών μας για τα κέρδη μιας χούφτας ανθρώπων.

Γνωρίζουν πολύ καλά ότι τα κενά στους δήμους εξακολουθούν να είναι τεράστια και οι συνάδελφοι που προσλήφθηκαν μέσα από τους προσωρινούς πίνακες από τη τελευταία προκήρυξη αλλά και αυτοί που θα έρθουν με τους οριστικούς πίνακες σε καμιά περίπτωση δεν καλύπτουν τα τεράστια κενά των δήμων. Δικοί μας συνάδελφοι ήταν αυτοί που άφησαν τη τελευταία τους πνοή στο σκαλοπάτι του απορριμματοφόρου.

Η συγκυβέρνηση ΣΥΡΙΖΑ ΑΝΕΛ μαζί με τη πλειοψηφία των δημάρχων υλοποιούν μέχρι κεραίας τη πολιτική της ευρωπαϊκής ένωσης και τις απαιτήσεις του ΣΕΒ που θέλουν τις υπηρεσίες καθαριότητας,και όχι μόνο να αποδεκατίζονται από προσωπικό με σκοπό να περάσουν στο μέλλον στα χέρια των εργολάβων προκειμένου να ικανοποιήσουν τη κερδοφορία τους.

Ο αγώνας για το Δικαίωμα στη Μόνιμη και Σταθερή δουλειά μας αφορά όλους. Καλούμε όλες τις επιτροπές των δήμων άμεσα να ενημερώσουν όλους τους συναδέλφους συμβασιούχους αλλά και να πάρουν όλα τα απαραίτητα μέτρα για την επιτυχία και της ΣΤΑΣΗΣ αλλά και της ΣΥΓΚΕΝΤΡΩΣΗΣ.

**Απαιτούμε να φέρει τώρα η κυβέρνηση νομοθετική ρύθμιση που θα μετατρέπει όλες τις συμβάσεις από Ορισμένου Χρόνου σε Αορίστου χωρίς όρους και προϋποθέσεις. Ας το πάρουν χαμπάρι. Από αυτό το αίτημα δεν κάνουμε βήμα πίσω.**